ദ സമ്മർ ഐ ടേൺഡ് പ്രെറ്റിയിൽ ഇതുവരെ…
ഐ ലവ് യു. സ്നേഹിക്കാതിരിക്കാനാവുന്നില്ല.
ഞാൻ നിൻ്റെ അനിയനെ വിവാഹം ചെയ്യുകയാണ്, അവൻ്റെ വിവാഹദിവസം
ഞാൻ നിന്നെ അവൻ്റടുത്ത് നിൽക്കാൻ സമ്മതിക്കണോ?
എനിക്കീ റിഹേഴ്സലും വിരുന്നും ഒന്നു കഴിഞ്ഞുകിട്ടണം…
പിന്നെയെനിക്ക് എൻ്റെ ആത്മസുഹൃത്തിനെ വിവാഹം ചെയ്യാം.
അവൻ അവസാനം തെരഞ്ഞെടുക്കുന്നത് നിന്നെപ്പോലെ ഒരാളെയാവും എന്ന് ഞാൻ കരുതിയിരുന്നു.
-എന്തെങ്കിലും തോന്നുന്നോ? -ഇല്ല. നിനക്ക്?
ഇല്ല.
എനിക്കും ഡെനിസിനും ഇടയിൽ ഒന്നുമില്ല.
ഇന്നലെരാത്രി കോൺറാഡ് അവനിപ്പോഴും എന്നോട് പ്രേമമുണ്ടെന്ന് പറഞ്ഞു.
അവനിതെന്നോട് ചെയ്യുമെന്ന് കരുതിയില്ല.
-നീ ഇത് ചെയ്യരുത്. -എന്ത് ചെയ്യരുതെന്ന്?
ജെറമയയെ വിവാഹം കഴിക്കുന്നത്.
നിനക്കത് ചെയ്യാൻ ആഗ്രഹമുണ്ടെന്ന് ഞാൻ സത്യമായും വിചാരിക്കുന്നില്ല.
ഇത് നിനക്കാണ്. സുസേന തന്നതാണ്.
ജെറിനും ഒരെണ്ണമുണ്ട്.
നീ ഇനി എൻ്റെ ചേട്ടനല്ല. എന്നെ സംബന്ധിച്ച് നീ മരിച്ചു. ഇത് നിനക്കുള്ളതാണ്.
പ്രിയ കോൺറാഡ്,
നിൻ്റെ ഉള്ളിൻ്റെയുള്ളിൽ നീയവനെ എപ്പോഴും സ്നേഹിക്കും,
അത് നീ കരുതുന്നതിലും വലുതാണ്.
അവനെ മായ്ച്ചു കളയാനായി എന്നെ വിവാഹം ചെയ്യാനാവില്ല.
10:20ന് പാരീസ് വിമാനത്തിനുള്ള ടിക്കറ്റ് കിട്ടുമോ?
നീ അറിയണം… എന്തു തന്നെ സംഭവിച്ചാലും എല്ലാം ഞാൻ വിലമതിക്കുന്നു.
നിന്നോടൊപ്പമുള്ള സമയം, നിന്നെ സ്നേഹിച്ചത്…
എല്ലാം ഞാൻ വിലമതിക്കുന്നു.
ദ സമ്മർ ഐ ടേൺഡ് പ്രെറ്റി
ഇത് ഫ്ലൈറ്റ് നമ്പർ രണ്ട്-നാല്-ആറിനുള്ള അവസാന ബോർഡിംഗ് കോളാണ്.
-അടുത്തയാൾ പ്ലീസ്. -പാസ്പോർട്ടും ടിക്കറ്റും പ്ലീസ്?
-അടുത്തത് നിങ്ങളാണ്. -പൊക്കോളൂ.
ടിക്കറ്റും പാസ്പോർട്ടും. നന്ദി.
-നിങ്ങളുടെ യാത്ര ആസ്വദിക്കൂ. -നന്ദി.
മിസ്? പാസ്പോർട്ടും ടിക്കറ്റും തരൂ.
ടിക്കറ്റും പാസ്പോർട്ടും.
യാത്ര ആസ്വദിക്കൂ.
-സുരക്ഷിതമായ യാത്ര ആശംസിക്കുന്നു. -നന്ദി.
പാസ്പോർട്ടും ടിക്കറ്റും തരൂ.
പാരീസിലേക്കുള്ള ഫ്ലൈറ്റ് നമ്പർ രണ്ട്-നാല്- ആറിനുള്ള അവസാന ബോർഡിംഗ് കോൾ.
ഹേയ് ഡാഡ്. നിങ്ങൾ ഒരുപക്ഷേ--
കോണി. അവനെങ്ങനെ ഇരിക്കുന്നു?
പാവം. അവൻ പറയുന്നു അവൻ്റെ തീരുമാനമായിരുന്നെന്ന്,
പക്ഷേ നമുക്ക് രണ്ടാൾക്കും അറിയാം ബെല്ലിതന്നെയാവും ഇത് വേണ്ടെന്നു വച്ചത്.
-വിവാഹമോ? -അതേ, വിവാഹം!
എന്തൊരു കഷ്ടമായിപ്പോയി.
നോക്ക്, എനിക്കിവിടെ രണ്ടുമൂന്നു മണിക്കൂറുകൾ കൂടി നിൽക്കേണ്ടിവരും.
നീ അവനെ നോക്കിക്കോളുമല്ലോ, അല്ലേ?
കോൺറാഡ്?
ശരി.
ശരി. ഓക്കേ. തീർച്ചയായും.
ഞാനവനെ നോക്കിക്കോളാം.
കൊള്ളാം. നന്ദി.
പോട്ടെ! പോട്ടെ!
-ശരി. -എന്താടോ ഇത്?
എടോ. ശരിയാ. ഞാൻ നീ ഓക്കെയാണോ എന്നറിയാൻ വന്നതാടോ. അതേന്നേ!
ശരി. ഹേയ്, ബാർമാൻ, രണ്ടെണ്ണം കൂടി തരുമോ?
ഇനി കുറച്ച് വെള്ളം കുടിച്ചാലോ?
-ഡെനിസ്. -എന്താ? പ്ലീസ്?
നോക്ക്, ഞാൻ ബീറിയോളജിയിലാണ് ബിരുദംനേടിയത്, ഓക്കേ? ഞാൻ കുടിച്ചുതുടങ്ങിയിട്ടുപോലുമില്ല.
അവൻ കുടിക്കട്ടമ്മാ. അവൻ അൾത്താരയിൽ ഉപേക്ഷിക്കപ്പെട്ടവനാണ്.
-നിനക്ക് അടി മേടിക്കും. -ശരി.
എന്നെ ആരും ഉപേക്ഷിച്ചില്ല. ഞാൻ വേണ്ടെന്നു വച്ചതാണ്.
നീ ചെയ്തത് ശരിയാ. എന്താണെന്നറിയാമോ?
കാരണം ഒറ്റയാളിൻ്റെ കൂടെ ഒതുങ്ങിപ്പോകരുതെന്ന് എൻ്റെ ചെക്കനറിയാം.
ബെല്ലിയെക്കാൾ സുന്ദരികളായ ഒരുപാട് ചെക്കന്മാരും പെൺപിള്ളേരുമുണ്ട്.
-ഇതാ. -നന്ദി.
അതെൻ്റെ സഹോദരിയാണ്.
-സോറി. നോക്ക്, ഈ ബാറിലൊന്ന് നോക്ക്. -എൻ്റെ ദൈവമേ.
ഈ ബാറിലൊന്ന് നോക്ക്. സുന്ദരികളെക്കൊണ്ട് നിറഞ്ഞിരിക്കുന്നു.
ചെക്കന്മാർ, പെൺപിള്ളേർ, വേണ്ടതെന്തുമാവട്ടെ.
നീ പറഞ്ഞാൽ മതി, ഞാൻ ശരിയാക്കിത്തരാം.
അല്ലെങ്കിൽ ഈ ഫോൺ ഉപയോഗിച്ച് കുറച്ച് കോബോ സംഭവം നടത്തിക്കാം.
-താൻ പോടോ. -എന്താടോ ഇത്.
കൂടെക്കിടക്കാനായി യാത്ര ചെയ്തു വരുന്ന ഒരു പെണ്ണിനെ നമുക്ക് തീർച്ചയായും അറിയാം.
ശരി. ദയവുചെയ്ത് ഇത്തരം സംസാരം ഒന്നു കുറയ്ക്കാമോ?
എടോ, ശരിക്കും…
ഞാനിപ്പോ തിരിച്ചുവരാം, ഓക്കേ? ദയവായി ഇവരിവനെ
വല്ല സ്ട്രിപ് ക്ലബ്ബിലേക്കും വലിച്ചു കൊണ്ടുപോകാതെ നോക്കണേ.
-ശരി. ഞാൻ നോക്കിക്കോളാം. -പ്ലീസ്? നന്ദി.
-വളരെ നന്ദി. -ഇത് വേദന കുറയ്ക്കാനുള്ളതാണ്.
-ഒരു ഐബുപ്രോഫൻ പോലെ. -ഒന്നു നിർത്താമോ?
-നമുക്ക് പെട്ടെന്ന് സംസാരിച്ചാലോ? അപ്പോ… -ശരി.
ഭ്രാന്തുപിടിച്ച രാത്രി, അല്ലേ?
-ശരിക്കും ഭ്രാന്തു തന്നെ. -അതേ.
എനിക്ക് ജെറിനോട് കഷ്ടം തോന്നുന്നു.
-പിന്നെ നിൻ്റെ സഹോദരി, അവൾ എവിടെയായാലും. -ശരിക്കും.
നമുക്ക്…
നമ്മൾ മുമ്പ് സംസാരിക്കാനിരുന്ന കാര്യം സംസാരിക്കാമോ?
-ശരി. -അതോ അത് നമ്മളെ മണ്ടരാക്കുമോ?
എനിക്കറിയില്ല. അതായത്…
പോകാൻ പറ.
പോകാൻ പറ, അല്ലേ? നമുക്ക് മണ്ടരായിരിക്കാം.
ഇവനെന്താ മൂക്കിന് ഇടിവാങ്ങാനുള്ള പണിയാണോ?
-എൻ്റെ ദൈവമേ. -അതേ!
ശരി. കുഴപ്പമില്ല.
നീയല്ലല്ലോ അവനെ വിളിച്ചത്.
അല്ല, കഴിഞ്ഞ രാത്രി അവൻ്റെ നാടകം കണ്ടശേഷം, ഞാനവനെ വിളിക്കാനേ പോകുന്നില്ലായിരുന്നു.
ജെർ അവനെ കണ്ട് ജയിലിൽ പോകുന്നതിനു മുമ്പ് നമുക്കവനെ ഇവിടുന്ന് കടത്തണം.
നീ എന്താണീ ചെയ്യുന്നത്?
-എനിക്കെൻ്റെ അനിയനോട് സംസാരിക്കണം. -വേണ്ട. നീ ഇവിടുന്ന് പോകണം.
-സ്റ്റീവൻ, എനിക്ക്-- -എൻ്റെ അനിയത്തി നിൻ്റെകൂടെയുണ്ടോ?
ഇല്ല.
അവളിവിടെ ഇല്ലേ?
-അവൾ എവിടെയാണെന്ന് നീ അന്വേഷിക്കേണ്ട. -ശരി.
നീയൊരു ശവം തീനിയാണ്.
ശരി, സ്റ്റീവൻ, നീ അകത്തുപോയി
ജെർ പുറത്തേക്കിറങ്ങി വരുന്നില്ലെന്ന് ഉറപ്പാക്കാമോ?
പ്ലീസ്?
-ശരി, ചെയ്യാം. -ശരി.
സത്യത്തിൽ…
നിൻ്റെ ജോലി കഴിയുമ്പോൾ, നമുക്ക്…
ശരി, തീർച്ചയായും.
ശരി.
നീ ജനലിനടുത്തു നിന്ന് മാറിനിൽക്കാമോ?
നീ എന്താണിവിടെ ചെയ്യുന്നത്?
ഞാൻ കരുതി നീയിപ്പോ കാലിഫോർണിയയിലേക്കുള്ള പകുതിവഴി പിന്നിട്ടു കാണുമെന്ന്,
അവിടെച്ചെന്ന് അടുത്ത പത്തുകൊല്ലത്തേക്ക് നിൻ്റെ മാളത്തിൽ ഒളിച്ചിരിക്കാൻ.
അതേ, അതായിരുന്നു പ്ലാൻ, പക്ഷേ ഡാഡ് വിളിച്ചു. അദ്ദേഹം…
അവർ വിവാഹം വേണ്ടെന്നു വച്ചോ?
അഭിനന്ദനങ്ങൾ. നിനക്ക് സന്തോഷമായിക്കാണുമല്ലോ.
ജെറമയ എങ്ങനിരിക്കുന്നു?
വധു പിൻവാങ്ങുകയും ചേട്ടൻ പിന്നിൽ നിന്നു കുത്തുകയും ചെയ്തുകഴിയുമ്പോൾ
ഒരാൾ എങ്ങനെയിരിക്കുമോ അങ്ങനെയിരിക്കുന്നു.
എനിക്കറിയാം. ഓക്കേ?
ഞാൻ തെറ്റു ചെയ്തു.
എൻ്റെ കുറ്റമാണ്. എനിക്കറിയാം.
അത്-- 50% മാത്രമേ നിൻ്റെ കുറ്റമുള്ളൂ.
ബാക്കി പകുതി അവരുടേതാണ്.
ടെയ്‌ലർ പ്ലീസ്. എനിക്ക് എങ്ങനെയെങ്കിലും അവനെ സഹായിക്കണം.
-അവനെൻ്റെ കുഞ്ഞനിയനാണ്. -നോക്ക്, എനിക്കറിയാം. എനിക്ക് മനസ്സിലാകും.
ശരിക്കും.
അവനിപ്പോ നിന്നെയല്ല ആവശ്യം.
-അവൻ ഇന്നുരാത്രി ഇവിടെയാണോ കിടക്കുക? -അതേ.
ശരി.
-ശരി, ഞാൻ വീട്ടിൽ പോകാം. -അവൾ വീട്ടിലില്ല.
അവൾ ഓക്കെയാണോ?
എനിക്കറിയില്ല.
ജെറിന് ഇപ്പോൾ വയറ്റിൽ എന്തെങ്കിലും വേണം.
അവൻ വിശക്കുന്നില്ലെന്ന് പറയും, പക്ഷേ അവനൊരു ചീസ് ബർഗർ കൊടുക്കണം.
-ശരി. ഓക്കേ. -അത് സഹായിക്കും.
നിൽക്ക്.
ബെല്ലിയെപ്പറ്റി…
അവൾ ലോറലിനോട് പറഞ്ഞു അവൾക്കൽപ്പം ഇടം വേണമെന്ന്.
അപ്പോ, നീ ദയവു ചെയ്ത് അവളെ വെറുതേവിട്ട് ഞങ്ങൾക്കെല്ലാം ഒരു സഹായം ചെയ്യാമോ?
അവളുടെ വിവരമറിഞ്ഞാൽ ഞാനറിയിക്കാം.
നന്ദി.
ശരി. എങ്കിൽ ഇവിടുന്ന് പോ.
പെയ്ജ് പറയുന്നു പൂക്കളെടുത്ത് കളയേണ്ടെങ്കിൽ ഇന്നുരാത്രിതന്നെ
നീക്കം ചെയ്യണമെന്ന്.
അത് സാരമില്ല. അത്-- ഞാനവളോട് സംസാരിക്കാം.
നന്ദി.
കൊള്ളാമല്ലോ.
പക്ഷേ അധികനേരം ഉണ്ടാവില്ല.
കെയ്‌ലി എവിടെ?
ആര്, നിനക്കീ പരിപാടിയുടെ തയ്യാറെടുപ്പുകൾ നടത്താൻ താത്പര്യമില്ലാത്തതിനാൽ
ഇതെല്ലാം ചെയ്ത ആ സ്ത്രീയോ? അവൾ മാതാപിതാക്കളെ യാത്രയയക്കാൻ നോക്കുന്നു.
നീ അവളുടെ മാതാപിതാക്കളെ ക്ഷണിച്ചത് എനിക്കിപ്പോഴും വിശ്വസിക്കാൻ വയ്യ.
നീ നാണമില്ലാത്തവനാണ്, നിനക്കതറിയാമോ?
എൻ്റടുത്ത് വീണ്ടും തുടങ്ങരുത്. എനിക്ക് താത്പര്യമില്ല.
നാളെ അവരെ വെൽഫ്ലീറ്റിലേക്ക് കൊണ്ടു വിടുന്നത് തന്നെ ഒരു തലവേദനയാണ്.
തമാശയാണോ?
നീയെന്താ ഭാവി ഭാര്യവീട്ടുകാർക്ക് ഡ്രൈവർ പണിയെടുക്കുവാണോ--
ഒരു കാര്യം പറയട്ടേ? അത് വിട്ടേരെ.
ശരിയാ.
കഴിക്കാത്ത ഭക്ഷണം എന്തുചെയ്യാൻ പോകുന്നു? നമുക്കത് സംഭാവന ചെയ്തൂടേ?
പറ്റില്ല. ബാദ്ധ്യതയാവും.
ശരി. ഞങ്ങൾ പണം തന്നതിനാൽ, ഞങ്ങൾ തന്നെ എടുത്തോളാം.
"ഞങ്ങൾ പണം തന്നതിനാൽ?" ഞാനാണ് പണം കൊടുത്തത്.
എൻ്റെ ദൈവമേ, ഇതിനൊരവസാനമില്ലേ?
ഓർക്കുന്നില്ലെങ്കിൽ പറയാം, ഇത് മണ്ടത്തരമാണെന്ന്
ഞാൻ നേരത്തേ പറഞ്ഞതാണ്. പക്ഷേ നീ കേട്ടോ? ഇല്ല.
ഞാൻ മറന്നു. നിൽക്ക്. നീയല്ലേ ഈ വർഷത്തെ ഏറ്റവും നല്ല അമ്മ?
ഈ വേനലിൽ നിന്നെ നിൻ്റെ മകൾ എത്ര മാസം പുറത്താക്കി? ഒരുമാസം? രണ്ടുമാസം?
ഞാനേതായാലും രണ്ടു സെക്കൻ്റ് കഴിഞ്ഞപ്പോൾ സമ്മതിച്ചു കൊടുത്തില്ല.
എൻ്റെ മകൻ്റെ കാര്യത്തിൽ കരുതലുണ്ടായത് തെറ്റല്ലല്ലോ.
എൻ്റെ മകളുടെ കാര്യത്തിൽ കരുതലുള്ളതിനാലാണ് ഞാനീ വിവാഹം തടയാൻ ശ്രമിച്ചത്.
-ഇതൊരു മണ്ടത്തരമാണെന്ന് എനിക്കറിയാരുന്നു. -അറിയാമായിരുന്നെങ്കിൽ എന്തിനു സമ്മതിച്ചു?
കാരണം, എനിക്കവളെ വേണമായിരുന്നു!
കാരണം നിൻ്റെ മറ്റേ മകൻ എൻ്റെ കാലുപിടിച്ചു.
ഞാനെന്തു പറയണം എന്നാണ്?
ഞാനെന്താ ചെയ്യുന്നതെന്ന് എനിക്കൊരു പിടിയുമില്ലെന്നോ?
-നിനക്കിപ്പോൾ അതാണോ കേൾക്കേണ്ടത്? -അല്ല.
സത്യത്തിൽ, അതേ.
വാ മനുഷ്യാ.
-ഇത് അഭയ കേന്ദ്രത്തിൽ കൊടുക്കാൻ സഹായിക്ക്. -ശരി, പക്ഷേ ഷാമ്പെയ്ൻ ഞാനെടുക്കുവാ.
അതു പിന്നെ ചെയ്യുമല്ലോ.
ഇത് നല്ല സാധനമാണ്.
-ഹേയ് ജെർ, അത് നിർത്തിക്കോ, ഓക്കേ? -എന്ത്?
-അതെവിടെയെങ്കിലും പോകും. -അതിനെന്താ? എനിക്കിത് വേണ്ട.
ക്ഷമിക്കണം മിസ്. നിങ്ങൾക്കിപ്പോൾ ഒരു വിവാഹമോതിരത്തിൻ്റെ ആവശ്യമുണ്ടോ?
-വേണ്ട. ഞാനിത് നിൻ്റെ പോക്കറ്റിലിടാം. -അത് നിൻ്റെ മമ്മയുടെ മോതിരമാണ്.
ഇന്നത്തേക്ക് മതിയാക്കരുതോ? എന്താ ജെർ?
-കുറച്ച് വിശ്രമിക്കരുതോ? -എനിക്ക് ബേബി സിറ്ററെ ആവശ്യമില്ല, ഓക്കേ?
ഞാനൊരു കൊച്ചുകുട്ടിയല്ല.
നിൻ്റെ മുഖത്തു മുഴുവനും സോസ് ഇരിക്കുന്നു.
മോശം.
അത് വളരെ--
ഇവൾ-- എന്നോട് മോശമായി പെരുമാറുന്നു. ഇവൾ മോശമായിട്ടല്ലേ പെരുമാറുന്നത്?
അവൾ വളരെ നന്നായിട്ടാണ് പെരുമാറുന്നത്.
ശരി, എന്തായാലും നിങ്ങൾ ബെല്ലിയെക്കാളും എന്നെ തെരഞ്ഞെടുത്തല്ലോ.
നിന്നോട് സ്നേഹമാ. പക്ഷേ ഞാൻ ഇരിക്കുന്നത് ബെല്ലി ഇതുവരെ വിളിക്കാത്തതിനാലാണ്.
അവൾ കോൺറാഡിൻ്റെ കൂടെ ഓടിപ്പോയിക്കാണുമോ?
-ഇല്ലെടോ. -ഒരിക്കലുമില്ല.
നിങ്ങൾക്ക് തെറ്റിയെന്ന് തീർച്ചയാ.
അവളിപ്പോൾ കാലിഫോർണിയയിലേക്കുള്ള വിമാനത്തിൽ കോൺറാഡിനെ ഒട്ടി ഇരിക്കുന്നുണ്ടാകും.
ഞാൻ പറയുന്നത് ശരിയാണെന്നറിയാമല്ലോ.
എന്താ?
ഒന്നൂല്ല ജെർ.
എന്താ? നിങ്ങളവളോട് സംസാരിച്ചു അല്ലേ? എന്താണെന്ന് പറ?
-എനിക്കിത് സഹിക്കാനായില്ലെന്ന് കരുതിയോ? -നിർത്ത് ജെർ. ഇല്ല.
ഞങ്ങൾ കോൺറാഡിനോട് സംസാരിച്ചു, ഓക്കേ? അവൻ--
അവൻ വീട്ടിലുണ്ട്, അവനെൻ്റെ സഹോദരിയുടെ ഏഴയലത്തുപോലുമില്ല.
കൊള്ളാം. എങ്കിൽ ഞാനവിടെപ്പോയി അവൻ്റെ മുഖം ഇടിച്ചു പരത്താം.
ശരി, ജെർ, എന്തായിത്.
അതേ, ശരിയാ. അതുകൊണ്ട് ഒരു ഗുണവുമില്ല.
ഇവിടിരിക്ക്, കെട്ടിറങ്ങട്ടെ. കുറച്ച് വെള്ളവും കുടിച്ച് ആ ബർഗർ കഴിക്ക്.
മുഴുവൻ കഴിക്കണം.
അവൾ കോൺറാഡിനൊപ്പമല്ലെങ്കിൽ അവളെവിടെപ്പോയി?
മിസ്റ്റർ & മിസ്സിസ് ഫിഷർ കസിൻസ് ഇൻ
വേണ്ട. ജെർ എന്തായിത്.
"മിസ്റ്റർ ആൻഡ് മിസ്സിസ് ഫിഷർ,
ഒരു ജീവിതകാലം മുഴുവനും ഒന്നിച്ച് സന്തോഷമായി ജീവിക്കാനുള്ള ആശംസകൾ നേരുന്നു."
-ഞാനവളെ വിളിക്കുകയാ. -വേണ്ട.
-അത് നല്ലകാര്യമല്ല. -ഞാൻ നിന്നോട് ചോദിച്ചില്ല, കേട്ടോ?
നിന്നോട് ആരും ചോദിച്ചില്ല.
-അതല്ല-- സോറി. -നല്ല തമാശ. ടേയ്, എൻ്റെ ഫോൺ തരൂ.
-തരൂ-- എനിക്കവളോട് സംസാരിക്കണം. ഓക്കേ? -ശരി, എന്നിട്ട് നീ എന്തുപറയും ജെർ?
അത്-- ഞങ്ങൾക്ക്--
ഞങ്ങൾക്ക്-- ഞങ്ങൾക്ക് പറഞ്ഞു ശരിയാക്കാൻ--
ഞാൻ-- എനിക്കവളെ വേണം--
നാശം.
ജെർ, നമുക്ക് ഇന്നത്തേക്ക് മതിയാക്കാം, ഓക്കേ?
നമുക്ക് ഇന്നത്തേക്ക് മതിയാക്കാം.
പല്ലു തേച്ച്, വെള്ളം കുടിച്ച്, കിടന്നുറങ്ങൂ.
എനിക്കറിയാം.
-നിനക്ക് കുഴപ്പമൊന്നുമില്ല. -എന്നെ വെറുതേ വിട്.
ഹേയ്.
അവൾ തിരിച്ചുവന്നാൽ എന്നെ വിളിക്ക്, ഓക്കേ?
-ശരി. -ഓക്കേ.
ഞാൻ എന്നെ സ്നേഹിച്ചവരെയെല്ലാം വിഷമിപ്പിച്ച് എൻ്റെ ജീവിതം തകർത്തു.
ആകെ ചെയ്യാനാവുമായിരുന്നത് എനിക്കും അവർക്കുമിടയിൽ ഒരു സമുദ്രം സൃഷ്ടിക്കുകയാണ്.
മാന്യരെ, മഹതികളെ, നമ്മൾ പാരീസിൽ ഇറങ്ങാൻ തുടങ്ങുകയാണ്.
പ്രാദേശികസമയം ഇപ്പോൾ രാവിലെ 11:15, തെളിഞ്ഞ സൂര്യപ്രകാശമുള്ള കാലാവസ്ഥ.
നമ്മൾ 15 മിനിറ്റിൽ നിലം തൊടും.
ടെയ്‌ലർ ലവ് യു
മമ്മ - ഞങ്ങൾ നിന്നെ സ്നേഹിക്കുന്നു. എന്തെങ്കിലും വേണമെങ്കിൽ ഞങ്ങളുണ്ട്.
അടുത്തയാൾ!
മിസ്, അടുത്തയാൾ!
ഹലോ.
നിങ്ങളുടെ പാസ്പോർട്ടിൻ്റെ ശരിയായ പേജ്ജ് തുറക്കൂ.
എനിക്കു മനസ്സിലായില്ല.
പാസ്പോർട്ട് പ്ലീസ്.
ശരി.
നാശം.
നിങ്ങളുടെ യാത്രയുടെ ഉദ്ദേശം എന്താണ്?
-മാഡം? -ഹായ്.
-ഞാനൊരു വിദ്യാർത്ഥിനിയാണ്. -വിദ്യാർത്ഥി വിസയാണോ?
ഇല്ല. എനിക്ക്-- ഞാൻ--
-വിസ ഇല്ലേ? -ഇല്ല.
അതായത്, എനിക്ക് ഒരെണ്ണം ഉണ്ടായിരുന്നു,
പക്ഷേ ഞാൻ ഈ പ്രോഗ്രാമിലെ എൻ്റെ സീറ്റ് വേണ്ടെന്നു വച്ചിരുന്നു.
എന്നാൽ കഴിഞ്ഞ ദിവസം അതുണ്ടെന്ന് അറിഞ്ഞിരുന്നു.
അപ്പോ ഞാൻ-- എനിക്ക് സ്കൂളിൽ പോയി--
കിട്ടി.
എനിക്കത് കിട്ടി.
നന്ദി.
എൻ്റെ ദൈവമേ.
അന്താരാഷ്ട്ര പഠനകേന്ദ്രം
സ്വാഗതം
എനിക്ക്…
രജിസ്റ്റർ…
നിങ്ങൾ ഇംഗ്ലീഷ് സംസാരിക്കുമോ?
ഉവ്വ്. എന്തുസഹായമാണ് വേണ്ടത്?
ഞാൻ ഫിഞ്ച് കോളേജിൽ നിന്നുള്ള ഒരു അമേരിക്കൻ വിദ്യാർത്ഥിനിയാണ്.
ഞാനിവിടെ ചേരാൻ വന്നതാണ്.
ശരി, എന്താ നിൻ്റെ പേര്?
ഇസബെൽ കോൺക്ലിൻ.
-കെ ആണോ? -സി ആണ്.
-നീ വെയിറ്റ് ലിസ്റ്റിലായിരുന്നു. അല്ലേ? -അതേ.
നിർഭാഗ്യവശാൽ, ചേരാനുള്ള തീയതി കഴിഞ്ഞു.
ഞങ്ങൾ നിൻ്റെ സീറ്റ് മറ്റൊരാൾക്ക് നൽകി.
ഇല്ല, ഞാനിന്നലെ രാത്രി ഒരാളോട് സംസാരിച്ചിരുന്നു,
പുള്ളി പറഞ്ഞു എനിക്കിപ്പോഴും സീറ്റ് ഉണ്ടെന്ന്.
എന്നോട് പോന്നോളാൻ പറഞ്ഞു.
അദ്ദേഹത്തിൻ്റെ പേര് അൻ്റോയിൻ എന്നാണോ?
-ആൻ്റോണ. -അതേ.
ആൻ്റോണ?
എന്താ?
ഈ പെൺകുട്ടിക്ക് ഇപ്പോഴും പ്രോഗ്രാമിൽ സീറ്റ് ഉണ്ടെന്ന് പറഞ്ഞോ?
ഉവ്വ്, സീറ്റുണ്ടല്ലോ.
ഇവിടെ നോക്കൂ.
അപ്പോൾ കുഴപ്പമൊന്നുമില്ലല്ലോ?
ഇത് കഴിഞ്ഞ മാസത്തെ പഴയ സ്പ്രെഡ് ഷീറ്റാണ്!
നിന്നോട് എത്ര തവണ പറഞ്ഞു അപ്ഡേറ്റ് ചെയ്യണമെന്ന്?
ക്ഷമിക്കണം, എൻ്റെ സഹപ്രവർത്തകന് തെറ്റുപറ്റിയതാണ്.
പ്രോഗ്രാമിൽ ആള് തികഞ്ഞു.
ഇല്ല. പക്ഷേ നിങ്ങൾ കുഴപ്പമില്ലെന്ന് പറഞ്ഞല്ലോ.
ആൻ്റോണ, ഇന്നലെ നിങ്ങൾ ഫോണിൽ പറഞ്ഞല്ലോ എനിക്ക് സീറ്റ് ഉണ്ടെന്ന്.
സോറി, എനിക്ക് തെറ്റുപറ്റിയതാ. അടുത്തകൊല്ലം നിനക്ക് വീണ്ടും അപേക്ഷിക്കാം.
ഇല്ല. നിങ്ങൾക്ക് മനസ്സിലാകില്ല.
ഞാൻ ഇതിനായിട്ടാണ് ഇത്രയും ദൂരം വന്നത്. എനിക്ക് തിരിച്ചു പോകാനാവില്ല.
സോറി, പക്ഷേ ഇവിടൊരു സീറ്റു കാണും എന്നു കരുതിയാവില്ലല്ലോ
നീ ഇത്ര ദൂരം പാരീസ് വരെ വന്നത്.
ഇയാൾ പറഞ്ഞു എനിക്ക് സീറ്റുണ്ടെന്ന്.
മണ്ടൻ!
ഇനി മേലാൽ ഫോൺ എടുത്തേക്കരുത്.
ആൻ്റോണ?
പ്ലീസ്, എന്തെങ്കിലും ഒന്നു ചെയ്യാനാകുമോ എന്നു നോക്കൂ.
ഞാൻ ആരുടെ കൂടെ വേണമെങ്കിലും താമസിക്കാം, സീറ്റുള്ള ഏത് ക്ലാസിലും ചേരാം.
ഞാൻ എന്തും ചെയ്യാം. എനിക്കിത് കിട്ടിയേ പറ്റൂ.
അത് സാദ്ധ്യമല്ല. ക്ഷമിക്കൂ.
ഞാൻ ആരെയെങ്കിലും വിളിച്ചു തരാം.
നിൻ്റെ മാതാപിതാക്കൾ? ആരെങ്കിലും ഉണ്ടാവുമല്ലോ--
ഇല്ല. കുഴപ്പമില്ല.
ശല്യപ്പെടുത്തിയതിൽ ക്ഷമിക്കണം.
ദൈവത്തിനു നന്ദി, ബെല്ലി. നീ പോയതിൽപ്പിന്നെ ഞാനാകെ വിഷമിച്ചിരിക്കയായിരുന്നു.
നീ എവിടെയാ?
മമ്മ, ഞാൻ-- ഞാനൊരു മഹാ മണ്ടത്തരം കാണിച്ചു.
നീ എവിടെയാണെന്നു പറ, ഞാൻ നിന്നെ വന്നു കൊണ്ടുവരാം.
പാരീസ്.
എന്താ പറഞ്ഞത്? നീ "പാരീസ്" എന്നു പറഞ്ഞതുപോലെ തോന്നി.
അതേ, ഞാൻ എയർപോർട്ടിലായിരുന്നു…
-അയ്യോ. -…ഞാൻ പാരീസിനുള്ള വിമാനം കണ്ടു, പിന്നെ…
എനിക്കറിയില്ല, എനിക്കിനി ബാക്കിയുള്ളത് ഇതു മാത്രമാണെന്ന് ഞാൻ കരുതി,
ഞാനിങ്ങു വന്നു, പിന്നെ ഞാൻ…
എനിക്ക് ഒന്നുമില്ല, അപ്പോ…
എൻ്റെ ദൈവമേ, ബീൻ.
ഞാൻ പ്രോഗ്രാമിലേക്ക് വിളിച്ചു, ഓഫീസിലെ ആൾ പറഞ്ഞു
ഒരു സീറ്റ് ഉണ്ടെന്ന്, പിന്നെ ഞാനിവിടെ വന്നു,
അപ്പോഴാണ് ഇത് വലിയൊരബദ്ധമാണെന്ന് മനസ്സിലായത്, അപ്പോ…
വീട്ടിലേക്ക് വാ ബെല്ലി.
ഇല്ല, എനിക്ക് ഫിഞ്ചിലേക്ക് തിരിച്ചു പോകാനാവില്ല മമ്മ.
എനിക്ക് പറ്റില്ല.
എന്നാൽ ഓൺലൈനിൽ ഈ വർഷം പൂർത്തിയാക്ക്, അല്ലെങ്കിൽ ഒരു സെമസ്റ്റർ ഓഫ് എടുക്ക്.
നിനക്ക് പലവഴികളുണ്ട്. നമുക്ക് ഒരുമിച്ച് കാര്യങ്ങൾ പരിഹരിക്കാം.
എനിക്ക് ആരെയും അഭിമുഖീകരിക്കാനാവില്ല. അതായത്…
എല്ലാവർക്കും എന്നോട് വെറുപ്പായിരിക്കും.
ആർക്കും നിന്നോട് വെറുപ്പില്ല ബീൻ.
ആർക്കും?
തീർച്ചയായും, ജെറമയയ്ക്ക് വിഷമമുണ്ട്, പക്ഷേ നമ്മളെല്ലാവരും ഇത് മറികടക്കും.
ഞാൻ ഉറപ്പുതരുന്നു.
ഞാനൊരു വലിയ തെറ്റാണോ ചെയ്തത്?
നോക്ക്, നീ ശാന്തമായ ഒരിടത്തു പോയിരുന്ന്,
നാട്ടിലേക്കുള്ള അടുത്ത ഫ്ലൈറ്റിൻ്റെ ടിക്കറ്റ് വാങ്ങിക്ക്.
എൻ്റെ കാർഡ് ഉപയോഗിക്കാം. എത്രയാകുമെന്ന് നോക്കേണ്ട. ഓക്കേ?
ബെല്ലി?
ശരി.
ഞാനിവിടെയാണെന്ന് ആരോടും പറയാതിരിക്കാമോ?
കാരണം, ഇത്… മഹാ നാണക്കേടാണ്.
ഞാൻ ആരോടും പറയില്ല.
ബുക്ക് ചെയ്തുകഴിഞ്ഞാൽ ഫ്ലൈറ്റിൻ്റെ വിവരങ്ങൾ തരണം.
ഐ ലവ് യു ബെല്ലി.
ഐ ലവ് യു റ്റൂ.
ഗൈസ്?
-ഹേയ്. -ഹേയ്.
എൻ്റെ വായിലെ തുപ്പൽ പറ്റിയില്ലല്ലോ?
ഇല്ല, അത് കുഴപ്പമില്ല.
പഴയ ഓർമ്മകൾ വന്നു.
ശരി, എൻ്റെ ഫോൺ ആരുടെ കയ്യിലാ?
നിനക്കിത് തിരിച്ചു തന്നതിൽ എനിക്ക് ഖേദിക്കേണ്ടി വരരുത്.
അവൾ വിളിച്ചില്ല.
നീ കുളിച്ച് വല്ലതും കഴിക്കൂ.
എനിക്ക് വിശപ്പില്ല.
ഞാനിവന് പ്രാത്രൽ കൊണ്ടുവരാം, ചെക്കൗട്ടിനു മുമ്പ് പാക്ക് ചെയ്യാനുണ്ട്.
ഞാനിവനെ നോക്കിക്കോളാം.
ശരി.
ഞാൻ കിടക്കാൻ പോകുവാ.
ശരി, നീ ഒന്ന് കുളിച്ച് വേഷമൊക്കെ മാറിയാൽ,
കുറച്ചുകൂടി ഉന്മേഷം തോന്നും, എന്തു പറയുന്നു?
എൻ്റെ ഉടുപ്പുകൾ വീട്ടിലാണ്,
അവനവിടെയുള്ളപ്പോൾ ഞാനങ്ങോട്ട് പോകുന്നില്ല.
ശരി, ഞാൻ നിൻ്റെ ഉടുപ്പുകൾ കൊണ്ടുവരാം, ഓക്കേ?
ടെയ്‌ലർ തിരിച്ചു വന്നിട്ട്. കേട്ടോ?
എനിക്കൊരു ബേബി സിറ്ററെ വേണ്ടെന്ന് ഞാൻ പറഞ്ഞല്ലോ.
നീ പൊക്കോ.
നന്ദി.
എൻ്റെ ബാക്ക് പാക്ക് എവിടെ?
ആരെങ്കിലും കണ്ടോ--
എൻ്റെ ബാക്ക് പാക്ക് കാണുന്നില്ല.
അതിനകത്ത് വളരെ വിലപിടിപ്പുള്ള ഒരു മോതിരമുണ്ടായിരുന്നു.
എനിക്കത് നഷ്ടപ്പെടാനാകില്ല.
അത് വിലപിടിച്ചതായിരുന്നെങ്കിൽ നീയത് ബാഗിൽ ഇടരുതായിരുന്നു, അല്ലേ?
ശരി.
ആരും ഒന്നും കണ്ടില്ലേ? നാശം.
ശരി. എൻ്റെ എയർ ടാഗ് കണ്ടെത്ത്. വേഗം.
ഐറ്റം ബെല്ലിയുടെ എയർ ടാഗ്
നാശം. ഒന്നു വേഗമാകട്ടെ.
ജെർ? ഇത് ലോറലാണ്.
നിങ്ങൾക്ക് എന്തുവേണം?
നീ എങ്ങനെയിരിക്കുന്നു എന്നറിയണം.
നിങ്ങൾ എങ്ങനെയിരിക്കുന്നു എന്നറിയാം. സന്തോഷമാണല്ലോ.
വെറുതേ സത്യക്കേട് പറയാതെ.
ഞാൻ നിങ്ങളെ രണ്ടാളെയും ഓർത്ത് വളരെ വിഷമത്തിലാണ്.
അത് പച്ചക്കള്ളമാണ്.
ബെല്ലി എന്നെ വിവാഹം കഴിക്കുന്നത് നിങ്ങൾ ഒട്ടും ആഗ്രഹിച്ചില്ല.
-ശരി. നിങ്ങൾ പൊക്കോളൂ. -ദയവായി ഞാൻ അകത്തുവരാൻ സമ്മതിക്കൂ.
നീ ഇത്രയും വിഷമിച്ചിരിക്കുമ്പോൾ ഞാൻ നിന്നെ ഒറ്റയ്ക്ക് വിടുന്നില്ല.
നിങ്ങളെൻ്റെ മമ്മയല്ല ലോർ.
എന്നെപ്പറ്റി വിഷമമുണ്ടെന്നുള്ള അഭിനയം നിർത്തിക്കോളൂ,
എന്നിട്ട് ഞാൻ നിങ്ങളുടെ മകളെ വിവാഹം ചെയ്യാഞ്ഞത് ആഘോഷിക്കൂ.
നിൽക്ക്--
ജെർ.
ശരി, ഒന്ന്--
നീ മനസ്സു മാറ്റുകയാണെങ്കിൽ ഞാനിവിടെയുണ്ട്.
-എടോ… -ഞാൻ ജെറിൻ്റെ സാധനങ്ങൾ എടുക്കുകയാണ്.
അവന് ഉടുപ്പുകൾ വേണം, പിന്നെ…
ഞാനവൻ്റെ ചില സാധനങ്ങൾ എടുത്തു. അങ്ങോട്ട് കൊണ്ടുവരാൻ പോവുകയായിരുന്നു.
എങ്കിൽ ഞാൻ സമയത്തിനാണ് ഇവിടെ എത്തിയത്.
അതിനകത്ത് കുറച്ച് ഗേറ്റൊറേഡ് ഉണ്ട്.
ചുവന്നത്, കാരണം അതു മാത്രമേ അവൻ്റെ ഹാങ്ങോവറിൽ പ്രവർത്തിക്കൂ.
-അതും കൂടി കൊണ്ടുവരാമെന്നു കരുതി. -നീ എന്താടോ ചെയ്യാൻ നോക്കുന്നത്?
സഹായിക്കാൻ.
അതിന് ഈ ഗേറ്റൊറേഡ് മാത്രം മതിയാവില്ല.
എനിക്കറിയാം, പക്ഷേ എനിക്ക് എന്തെങ്കിലും ചെയ്യണം.
നിനക്ക് എന്തു വേണമെന്ന് ആരും നോക്കുന്നില്ല.
അതല്ല ഞാൻ പറയുന്നത്.
ഇത് നിനക്ക് പരിഹരിക്കാനാവുന്ന പ്രശ്നമല്ല.
നീയാണ് പ്രശ്നം.
നീ എന്തിനാ എൻ്റെ അനിയത്തിയോട് അതെല്ലാം പറഞ്ഞത്?
എന്തിനാണെന്ന്?
ഒരു കാര്യം പറയട്ടേ? ഒരു കാര്യവുമില്ല.
ഒരു കാര്യവുമില്ല. എല്ലാം കഴിഞ്ഞു.
നിനക്ക് ശരിക്കും ജെറിനെ സഹായിക്കണോ?
അവനെ വെറുതേ വിട്.
സോറി.
അയ്യോ. വേണ്ട!
അയ്യോ!
ബെല്ലിയുടെ എയർടാഗ്
ക്ഷമിക്കണേ.
എനിക്കങ്ങോട്ട് വരാമോ?
പൊക്കോ, വരേണ്ട.
സ്റ്റീവൻ നിൻ്റെ താക്കോലും സാധനങ്ങളും തന്നു.
അവനും ലോറലും പൂക്കളെല്ലാം ആശുപത്രിയിലേക്ക് കൊണ്ടുപോകുന്നു.
ഞാൻ കരുതി നീയിങ്ങനെ നാറിക്കിടക്കാതെ എഴുന്നേറ്റ് ഇരിക്കുകയാവുമെന്ന്.
ശരിയാ, ഞാനത് ആലോചിച്ചു, പിന്നെ വിചാരിച്ചു, "വെറുതേയെന്തിനാ?"
ഞാൻ പ്രാതൽ മേശയിൽ ബാക്കി വന്നതിൽ കുറച്ച് കൊണ്ടുവന്നിട്ടുണ്ട്, അപ്പോ…
-വാഫിൾസ്, മുട്ട, ഹാഷ് ബ്രൗൺസ്… വേണ്ടേ? -നിർത്ത്.
ഞാൻ ഛർദ്ദിക്കും.
ഗേറ്റൊറേഡ്?
-ചുവപ്പ്? -അതേ.
ശരി, ദൈവത്തിനു നന്ദി.
നിനക്കു വേണോ? വന്നെടുക്ക്.
ശരിക്കും?
വാ.
സ്റ്റീവനോട് ഞാൻ നന്ദി പറഞ്ഞെന്നു പറ.
എന്താ?
അത്, ഗേറ്റൊറേഡ് ശരിക്കും കോൺറാഡ് തന്നുവിട്ടതാ.
അയ്യോ. ഇതിൻ്റെ കൂടെ കുറിപ്പുകൾ വല്ലതുമുണ്ടോ?
"സോറി, ഞാൻ നിൻ്റെ ജീവിതം നശിപ്പിച്ചു. ഇന്നാ കുറച്ച് ഗേറ്റൊറേഡ് കുടിക്ക്," എന്ന്.
-അത് ന്യായം. -ഞാൻ കിടക്കാൻ പോകുന്നു.
നിൽക്ക്. ജെർ… അവിടിരിക്ക്.
എന്നോട് സംസാരിക്ക്.
ഞാൻ എന്താണ് നിനക്കുവേണ്ടി ചെയ്യേണ്ടത്?
എന്നോട് സത്യം പറ.
അവളുടെ വിവരം വല്ലതും അറിഞ്ഞോ?
ഇല്ല ജെർ, സത്യമായിട്ടും.
അവളില്ലാതെ എന്തു ചെയ്യണമെന്നറിയില്ല. എനിക്കറിയില്ല…
അവളാണെൻ്റെ എല്ലാം.
അവളാണെൻ്റെ ജീവിതം.
എനിക്കതെങ്ങനെ വിട്ടുകളയാനാകും?
പിന്നേ, അവൾ നിൻ്റെ ജീവിതമൊന്നുമല്ല ജെർ,
ഇനി അഥവാ അങ്ങനെയാണെങ്കിൽ, അത് അങ്ങനെയാകാൻ പാടില്ല.
അതേ, നീ പറയുന്നത് ശരിയാവാം.
അവൾ ആ വാതിൽ കടന്നു വരുമെന്ന് കാത്തിരിക്കുകയാണ് ഞാൻ.
ഈ നടന്നതൊന്നും സത്യമല്ല. ഇതിങ്ങനെ തീർന്നുപോകാനാവില്ല.
-എന്തൊരു കഷ്ടമാണല്ലേ? -ഇല്ല, ഒരു കഷ്ടവുമില്ല.
ശരി, ഒരൽപ്പം കഷ്ടം തന്നെ.
അപ്പോ, നീയും സ്റ്റീവ്-ഒയും?
എന്താ? ഇല്ല, ഞാൻ-- ഇല്ല.
ശരി, എനിക്കറിയില്ല, ഒരുപക്ഷേ, ആവാം.
തീർച്ചയായും, ഒരുപക്ഷേ.
എന്നെക്കാളും നല്ല ഭാഗ്യം നിനക്കുണ്ടാവട്ടെ.
ഭക്ഷണത്തിനു നന്ദി.
ഒന്ന് കുളിക്ക്.
ശുഭസായാഹ്നം!
അകത്ത് ഒരാളുടെ കയ്യിൽ എൻ്റെ ബാഗുണ്ട്…
പാസ്വേഡ്?
എനിക്കെൻ്റെ ബാഗ് വേണം, പ്ലീസ്.
പാസ്വേഡില്ലെങ്കിൽ പ്രവേശനമില്ല.
പ്ലീസ്? ഞാൻ വേഗം അകത്തുപോയി അതുപോലെത്തന്നെ പുറത്തുവന്നേക്കാം.
പാസ്വേഡില്ലെങ്കിൽ പ്രവേശനമില്ല.
മാക്സ്, നീയെന്താ എൻ്റെ ഫോൺ എടുക്കാത്തെ? എന്നെ വിളിക്ക്.
നമ്മൾ ഇതിനു മുമ്പ് ഉറപ്പായും കണ്ടിട്ടുണ്ട്.
സോറി. ഞാനെൻ്റെ കാമുകിയെ കാത്തുനിൽക്കുകയാണ്.
നീ കള്ളം പറയേണ്ടതില്ല.
കള്ളമല്ല.
-എക്സ്ക്യൂസ് മീ. -കള്ളം പറയരുത്.
-എക്സ്ക്യൂസ് മീ. -ഹേയ്, ലൂസി, ഞാൻ--
ദൈവമേ, ഞാൻ നിന്നെ എല്ലായിടവും നോക്കി. ഞാൻ പോകാൻ തുടങ്ങുകയായിരുന്നു.
-പോകാഞ്ഞത് കാര്യമായി. -അതേ.
ഇതാണോ നിൻ്റെ കാമുകി?
അതേ.
പാസ്വേഡ്?
ല ജെറ്റെ.
ശരി.
വാ.
-പിന്നെ എൻ്റെ പേര് ജെമ്മ എന്നാ. -ഇസബെൽ.
ബെല്ലിയുടെ എയർടാഗ് അവസാനം കണ്ടത് ഇന്ന് രാത്രി 9:36ന്
മുകളിൽ നിൽക്കുന്നത് എൻ്റെ സുഹൃത്താണ്. വരൂ.
ശരി.
എക്സ്ക്യൂസ് മീ.
ഗൈസ്! എന്തായിത്. നിങ്ങളെന്താ ഫോണെടുക്കാത്തത്?
ഹേയ് മോളേ, ക്ഷമിക്ക്. ഇവിടെ റേഞ്ചില്ല.
ജെമ്മ, നീ എവിടെയായിരുന്നു?
പുറത്ത്, നിങ്ങളെയും തിരഞ്ഞു നിൽക്കുമ്പോൾ ഒരുത്തൻ എൻ്റെ പിന്നാലെ കൂടി.
-എന്താ? -ഇസബെൽ, എൻ്റെ കാമുകി മാക്സ്,
എൻ്റെ കൂട്ടുകാർ സെലിൻ, ബെനിറ്റോ.
-ഹോല… -ഹായ്.
-സലാം! -ഹായ്…
ഞാനിപ്പോ വരാം.
എക്സ്ക്യൂസ് മീ.
ഹേയ്, അതെൻ്റെ ബാഗാണ്.
എന്താണിവിടെ നടക്കുന്നത്?
ഹേയ്, അത് എൻ്റെ ബാഗാണ്.
ഹലോ? അത് എൻ്റെ ബാഗാണ്.
"ഹലോ? അത് എൻ്റെ ബാഗാണ്."
ബൈ പെണ്ണേ.
എനിക്ക് ഒരു പിടിയുമില്ല.
ഹോ. എൻ്റെ ദൈവമേ!
നിൻ്റെ പ്രശ്നം എന്താണെടീ പെണ്ണേ?
എന്താ നടക്കുന്നത്?
ഇവനെൻ്റെ ബാഗ് മോഷ്ടിച്ചു!
ഇവൾക്ക് വട്ടാണ്. ഇതെൻ്റെ ബാഗാണ്.
ശരിക്കും? എങ്കിൽ നോക്ക്.
ഇത് നിൻ്റെ ഉടുപ്പാണോ? ഏഹ്?
കൊള്ളാം മോളേ!
-സൈക്കോ. -ശരി. ഓക്കേ.
മാറ്!
ശരി, നിൽക്ക്.
നീ ഓക്കെയാണോ?
അതേ. ഈ തെണ്ടി എൻ്റെ ബാഗ് മോഷ്ടിച്ചു.
ശരി. നിനക്കൊരു ഡ്രിങ്ക് വേണം. എങ്കിൽ വാ.
ശരി. ഹേയ്…
ഇവൻ്റെ ഒരു ധൈര്യം. ഇവൻ വിവാഹം കുളമാക്കുന്നു,
എന്നിട്ട് ഗേറ്റൊറേഡ് കൊടുത്ത് അത് ശരിയാക്കാൻ നോക്കുന്നോ?
-കൂടെ കുറേ ഉടുപ്പുകളും? -ശരിയാ.
അതൊരു മാനസികരോഗലക്ഷണമല്ലേ?
അവർ ഹൈസ്കൂളിൽ ഡേറ്റ് ചെയ്തവരാ, ശരി,
പക്ഷേ ഒരു മുന്നറിയിപ്പുമില്ലാതെ വിവാഹത്തിനു തൊട്ടുമുമ്പ് അവന്--
അല്ല, പക്ഷേ ഇതങ്ങനെ വെറുമൊരു ഹൈസ്കൂൾ ബന്ധമല്ലല്ലോ.
ബെല്ലിയും കോൺറാഡുമാണ്, അവരുടെ ആത്മബന്ധം, ഇൻഫിനിറ്റി, എന്നിങ്ങനെയൊക്കെ.
-ഇത് വിധിയാണ്. -നാലുകൊല്ലം മുമ്പ്.
അത് അത്ര പണ്ടാണോ എന്നെനിക്കറിയില്ല.
എന്താ?
എനിക്കറിയാത്തത് എന്താ? ജുവൽ, പറയ്.
ക്രിസ്മസിന് അവർക്കിടയിൽ എന്തോ സംഭവിച്ചു.
കഴിഞ്ഞ ക്രിസ്മസോ? അവർ തമ്മിൽ ബന്ധപ്പെട്ടോ?
ഇല്ല, ബന്ധപ്പെട്ടില്ല.
-എന്താ? -ഇല്ല, അവൾ--
അവൾ കസിൻസിൽ അവനെ അവിചാരിതമായി കണ്ടുമുട്ടി,
പിന്നെ, ഒന്നും സംഭവിച്ചില്ല, അവർ ഒന്നിച്ചുണ്ടായിരുന്നു,
പക്ഷേ ജെറമയ അറിഞ്ഞില്ല, പിന്നീടവൻ അറിഞ്ഞു,
അതുകൊണ്ടാണ്… കാബോ സംഭവിച്ചത്.
കാബോയിൽ എന്ത്?
ജെറമയ ലേസി ബാരോണിൻ്റെ കൂടെ ഉറങ്ങി, സ്പ്രിങ് ബ്രേക്കിന്.
ജെറമയ ബെല്ലിയെ ചതിച്ചോ?
കഴിഞ്ഞ 24 മണിക്കൂറായിട്ട് ഞാനവൻ്റെ കണ്ണുനീര് തുടയ്ക്കുകയായിരുന്നു,
അവൻ എൻ്റെ സഹോദരിയെ ചതിച്ച് ലേസി ബാരോണിൻ്റെ പിന്നാലെ പോയി--
ആരാണീ ലേസി ബാരോൺ?
സാങ്കേതികമായി അവർ പിരിഞ്ഞിരിക്കയായിരുന്നു, പക്ഷേ, എന്നാലും.
ഹോ! എന്തോന്നെടേ--
അപ്പോഴാണോ ഈ തെണ്ടികൾ നമ്മളെപ്പറ്റി അഭിപ്രായം പറയുന്നത്?
നമ്മളെ?
അവരെവച്ചു നോക്കുമ്പോൾ നമ്മൾ എത്ര മാന്യരാണ്. ഇതെന്താ തമാശയാണോ?
നമ്മൾ ഒന്നുമില്ലെങ്കിലും സംസാരിക്കുന്നുണ്ടല്ലോ.
ശരി, എന്നാൽ നമുക്ക് സംസാരിക്കാം. ശരിക്കും.
-ശരി. -നമുക്കതെപ്പറ്റി സംസാരിക്കാം.
ശരി, ഓക്കേ.
-ശരി, നിൽക്ക്. -എന്താ?
നമ്മളിത് വീണ്ടും ചെയ്യുകയാണെങ്കിൽ, ഞാൻ-- എനിക്ക് ചിലത് പറയാനുണ്ട്.
ശരി.
തീർച്ചയായും പറയൂ.
അന്ന് ഹോസ്പിറ്റലിൽ വച്ച്,
നീ, നമ്മളെപ്പറ്റിയുള്ള തീരുമാനം മാറ്റിയപ്പോൾ…
അതെന്നെ-- തകർത്തുകളഞ്ഞു.
എന്നോടു ക്ഷമിക്കൂ.
നീ അന്നു പറഞ്ഞതെല്ലാം ക്രൂരമായിരുന്നു, പക്ഷേ സത്യവുമായിരുന്നു,
അവയെല്ലാം ഇന്നും സത്യമാണ്.
അങ്ങനെയുള്ളപ്പോൾ, നിനക്കെന്താ പെട്ടന്ന് എന്നോടൊരാഗ്രഹം?
ഞാൻ നിന്നെ ആഗ്രഹിക്കാതിരുന്നിട്ടില്ല ടെയ്‌ലർ.
അല്ല, പക്ഷേ നിനക്കെന്നെ വേണ്ടായിരുന്നു.
അന്ന് ഹോസ്പിറ്റലിൽ, നിനക്കെന്നെ വേണ്ടായിരുന്നു.
അത് നിനക്ക് എന്നെ വേണ്ടാഞ്ഞിട്ടാണ്.
ടെയ്‌ലർ, അന്ന് ഞാൻ മരിക്കുമായിരുന്ന ആ അപകടത്തിനു മുമ്പ് ഞാനോർക്കുന്നത്
ഞാനെൻ്റെ മനസ്സു തുറക്കാൻ ശ്രമിച്ചപ്പോൾ, നീ കാറിൽ നിന്നിറങ്ങി ഓടുന്നതാണ്.
-അല്ല, ഞാനിപ്പോഴും അതേ വ്യക്തി തന്നെയാണ്. -അതേ. എനിക്കാ വ്യക്തിയെ ഇഷ്ടമാണ്.
താൻ സ്നേഹിക്കുന്നവർക്കായി എപ്പോഴും എത്തുന്നവൾ,
ഉറ്റ കൂട്ടുകാരി എത്ര മോശമായി പെരുമാറിയാലും
സത്യം തുറന്നു പറയാൻ മടിയില്ലാത്തവൾ,
പക്ഷേ നീ നിൻ്റെ കൂട്ടുകാർക്കാണ് അത്തരമൊരു വ്യക്തി.
നിനക്കെന്താ എനിക്കുവേണ്ടി അങ്ങനെയായാൽ?
ചെക്കന്മാരോട് എനിക്ക്
അങ്ങനെ മാത്രമേ പെരുമാറാനറിയൂ.
എനിക്കു മനസ്സിലാകും.
മനസ്സിലാകും.
പക്ഷേ കഴിഞ്ഞ കുറച്ചു ദിവസങ്ങളായി നീ എനിക്ക് അത്തരമൊരു സുഹൃത്തായിരുന്നു,
എനിക്കറിയണം,
നമ്മൾ കാമുകീകാമുകന്മാരായാലും നിനക്കത് ചെയ്യാനാകുമോ എന്ന്.
ഉവ്വ്, എനിക്കത് ചെയ്യണം.
പക്ഷേ ഇത് മുന്നോട്ടു പോയില്ലെങ്കിലോ?
-നമുക്ക് മുന്നോട്ടു പോകാനായില്ലെങ്കിലോ? -അങ്ങനൊരു പ്രശ്നമുണ്ട്,
പക്ഷേ നിനക്കുവേണ്ടി അതു ഞാൻ ഏറ്റെടുക്കും.
ഞാൻ നിനക്കുവേണ്ടിയും.
നമ്മളത് ഏറ്റെടുത്ത് മുന്നോട്ടു പോകും.
എനിക്ക് ഒരു കാര്യം 100% വ്യക്തമാക്കണം, നമ്മുടേത് വെറും ശാരീരിക ബന്ധം മാത്രമല്ല.
-സെക്സ് വളരെ നല്ലതാണ്. -ജീവിതത്തിലെ ഏറ്റവും മനോഹരമായ കാര്യം.
സമ്മതിക്കുന്നു.
ഐ ലവ് യു.
ഐ ലവ് യു റ്റൂ.
ആ പയ്യൻ എൻ്റെ ബാഗും കൊണ്ട് നിൽക്കുന്നത് കണ്ടു, പിന്നെ….
പിന്നെനിക്കറിയില്ല, എൻ്റെ നിയന്ത്രണം പോയി.
അപ്പോ, അതാണ് എൻ്റെ ജീവിതത്തിലെ കഴിഞ്ഞ 36 മണിക്കൂറുകൾ.
ഹോ, കഷ്ടം.
അതൊരു വലിയ കഥതന്നെ.
നിൽക്ക്. നമുക്കാ കല്യാണക്കഥയിലേക്ക് പോകാം.
അപ്പോ നീ ജെറിയെ ഉപേക്ഷിച്ചു, ഒരു പ്ലെയിനിൽ കയറി, പിന്നെ രണ്ടുപേരും സംസാരിച്ചിട്ടില്ല?
ജെറമയ… ഇല്ല.
സഹോദരനുമായുള്ള കഥ എന്താണ്?
ഇസബെൽ, നീ ആ സഹോദരനെ അവൻ നിനക്കായി ജീവിതം തുലച്ചിട്ടും
എയർപോർട്ടിൽ വിട്ടുപോന്നു.
അതേ, അതായത്, ഞാനവനോട് അങ്ങനെ ചെയ്യാൻ പറഞ്ഞില്ല.
കൊള്ളാം.
നീയൊരു ധീരയാണ്.
അല്ല. ഞാനൊരു മോശക്കാരിയാണ്.
ഞങ്ങൾ ഇതിലും മോശം കണ്ടിട്ടുണ്ട്.
-ചെയ്തിട്ടുണ്ട്. -ഒരുപാട് മോശമായത്.
അതേ.
അല്ല, കാര്യമായിട്ടാ…
സെലിൻ, നീ വിവാഹിതരായ എത്ര പുരുഷന്മാർക്കൊപ്പം ഉറങ്ങിയിട്ടുണ്ട്?
ഓ പിന്നേ, ഞാനത് ഇപ്പോ ചെയ്യാറില്ല, പിന്നെ അവരായിരുന്നു വിവാഹിതർ, ഞാനല്ല.
-അതു ശരിയാ. -ഞാനെൻ്റെ മുത്തശ്ശിയോട് പറഞ്ഞു,
ഞാൻ ബിസിനസ് സ്കൂളിൽ പോകുവാണെന്ന്,
എന്നിട്ട് അവർ തന്ന പണം മുഴുവനും കലോപകരണങ്ങൾക്കായി ഉപയോഗിച്ചു.
അതേ, പിന്നെ നീ ഇട്ടിരിക്കുന്ന ആ ലെതർ ജാക്കറ്റിനും.
ഓ പിന്നേ, ബെന്നി? നിൻ്റെ കാര്യമോ?
നീ ഒരു പെണ്ണിനെ വിവാഹം ചെയ്യാൻ പോയതല്ലേ…
പങ്കാളിയുടെ വിസയ്ക്കായി?
മിണ്ടാതെ. അത് ഞാൻ ചെയ്തില്ല.
കാരണം നിനക്ക് ആർട്ട് സ്കൂളിൽ കിട്ടി.
അത് ന്യായം.
നോക്ക്, കുറച്ച് പ്രശ്നങ്ങളൊന്നുമില്ലാതെ നമുക്ക്
ഇരുപതുകൾ കടക്കാനാവില്ല.
അല്ലെങ്കിൽ നിങ്ങൾ ജീവിച്ചിട്ടില്ല.
ശരി, നന്ദിയുണ്ട്…
തികച്ചും ഒരപരിചിതയോട് ഇത്ര നന്നായി പെരുമാറുന്നതിൽ.
ഇപ്പോ നിങ്ങൾക്ക് എന്തായാലും എന്നെപ്പറ്റി ഒരുപാടറിയാം, എങ്കിലും…
എനിക്കെന്തായാലും എയർപോർട്ടിലേക്ക് പോകാറായി.
നിൽക്ക്, എന്താണെന്ന്? നീ ഇന്നു രാത്രി പോവുകയാണോ?
അതേ, അഞ്ചു മണിക്കൂറിനുള്ളിൽ തിരിച്ചുപോകാനുള്ള ഒരു വിമാനമുണ്ട്.
അല്ലെങ്കിൽ… നിനക്ക് ഇവിടെ നിൽക്കാമല്ലോ.
ഇല്ല, എൻ്റെ സീറ്റ് നഷ്ടപ്പെട്ട കാര്യം പറഞ്ഞല്ലോ, അപ്പോ…
അതിന്? നീ നിൻ്റെ മോഷ്ടിക്കപ്പെട ബാഗ് കണ്ടെത്തി, ഒരുത്തനെ അടിച്ചു വീഴ്ത്തി.
വേണമെന്നുണ്ടെങ്കിൽ പാരീസിൽ താമസിക്കാനുള്ള വഴി നിനക്ക് കണ്ടെത്താം ഇസബെൽ.
എന്താണ് നിന്നെ തടയുന്നത്?
കേട്ടിടത്തോളം നാട്ടിൽ നിന്നെക്കാത്ത് നല്ലതൊന്നും ഇല്ല.
മോളേ, നീയെന്താ ഇത്ര അറുത്തുമുറിച്ചു പറയുന്നത്?
ആ ഓർമ്മപ്പെടുത്തലിന് നന്ദി.
ഇല്ല, എനിക്ക് തിരിച്ചുപോയി എൻ്റെ ജീവിതത്തെപ്പറ്റി തീരുമാനിക്കണം.
എല്ലാവരെയും പരിചയപ്പെട്ടതിൽ വളരെ സന്തോഷം.
മിസ്റ്റർ ജൂൾസ്!
ഒരു റൗണ്ടുകൂടി പ്ലീസ്.
അത് കൊള്ളാം.
-നിൽക്ക്. ഇല്ല. -നിനക്ക് സമയമുണ്ട്.
നിനക്ക് സമയമുണ്ട്.
-എന്തായിത്. -കുടിക്ക്.
ശരി.
ബെല്ലി
ബെൽസ്…
ഹായ്.
നീ വിളിക്കുമെന്ന് കരുതി.
നീ കരുതിയോ?
നിനക്കെന്നെ കൊല്ലാൻ തോന്നുന്നില്ലേ?
എനിക്കറിയില്ല, കുറച്ച്…
പക്ഷേ എനിക്ക് നീയില്ലാതെ ഉറങ്ങാനും പറ്റുന്നില്ല. അപ്പോ…
അതേ.
ഇത് വലിയ വിഷമമാണ്, അറിയാമോ?
എനിക്കറിയാം. ഞാൻ നിന്നെയോർത്ത് വിഷമിച്ചു.
നന്ദി.
ഞാനിന്നു രാവിലെ നിൻ്റെ ചേട്ടനും ടെയ്‌ലറും സോഫയിൽ കെട്ടിപ്പിടിച്ചു കിടക്കുന്നതുകണ്ടു.
എൻ്റെ ദൈവമേ. അസംഭവ്യം.
അതേ. എനിക്കു തോന്നുന്നത്…
നമ്മുടെ പ്രശ്നം പരിഹരിച്ച് അവർ നല്ല ഊർജ്ജത്തിലാണെന്നു തോന്നുന്നു.
വട്ടുകേസുകൾ.
ഹേയ്, എന്തായിത്?
നീ തിരിച്ചുവന്നാൽ നമുക്കൊന്ന് സംസാരിച്ചുകൂടേ?
ജെറമയ… ഞാൻ പാരീസിലാണ്.
പാരീസിലോ?
അതേ, എനിക്ക്--
എനിക്ക് ചിന്തിക്കാൻ കുറച്ചു സമയം വേണമായിരുന്നു.
ശരി, എനിക്കും ആലോചിക്കാൻ കുറച്ചു സമയം കിട്ടി,
ഇവിടെ കാര്യങ്ങൾ ആകെ കുഴപ്പത്തിലായി. വിവാഹം ഒരു മണ്ടൻ ആശയമായിരുന്നു,
എന്നാൽ, കാര്യങ്ങൾ അതുകൊണ്ട് അവസാനിക്കണം എന്നില്ല, ഉവ്വോ?
അതായത്, നമുക്ക് പഴയപോലെ കാര്യങ്ങൾ തുടരാം.
അത്… നടക്കുമെന്ന് തോന്നുന്നില്ല ജെർ.
അതായത്, ഞാനാരാണെന്നുപോലും ഇപ്പോൾ എനിക്കറിയില്ല.
പക്ഷേ നീയാരാണെന്ന് എനിക്കറിയാം,
ഞാനത് ദിവസവും നിന്നെ ഓർമ്മിപ്പിക്കാം. നീയൊന്ന് വീട്ടിൽ വന്നാൽ മതി.
എനിക്ക് നിന്നെ വിഷമിപ്പിക്കാൻ വയ്യ ജെർ.
വേനലിനു മുമ്പുണ്ടായിരുന്ന ആ ആളല്ല ഞാനിപ്പോൾ,
ഞാൻ ആരായിത്തീരും എന്നത് എനിക്ക് നീയില്ലാതെ കണ്ടെത്തണം.
അതിൻ്റെ അർത്ഥം എന്താ?
ഞാനിവിടെ നിൽക്കാൻ പോകുന്നു.
നല്ലത്.
അത് വളരെ നന്നായി. നീ അങ്ങനെ ചെയ്യൂ.
മേലാൽ എന്നെ വിളിച്ചേക്കരുത്.
നിനക്ക് എൻ്റെയൊപ്പം നിൽക്കണോ? നിൻ്റെ ശക്തി കൂട്ടണം.
കൊള്ളാം. ശരിക്കും?
ഇങ്ങു താ.
ഹേയ്, നിൽക്ക്.
കൊള്ളാം. അപ്പോ…
ജെർ.
അവരത് കൊണ്ടുവന്നോ?
ഉവ്വ്, ഞാനിവിടെ വന്നപ്പോൾ അത് മുൻ വാതിലിൽ ഉണ്ടായിരുന്നു.
അത് മമ്മ വരച്ചവയിൽ ഒന്നാണ്.
ഗാരേജ് വൃത്തിയാക്കുമ്പോൾ ഞാൻ കണ്ടെത്തിയതാണ്.
ഇത് നിനക്കുള്ള….
വിവാഹസമ്മാനമാണ്.
അവളിവിടെയില്ല, അതിനാണ് നീയിവിടെ നിൽക്കുന്നതെങ്കിൽ.
അതിനല്ല ഞാനിവിടെ, ഞാൻ നിനക്കുവേണ്ടി നിൽക്കുകയാണ്.
നീ എനിക്കുവേണ്ടി വന്നതല്ല.
-ജെർ… -കോൺ…
എന്തുപറയണം എന്നെനിക്കറിയില്ല.
-എന്നോട് ക്ഷമിക്ക്. -വേണ്ട. എനിക്ക് കുഴപ്പമില്ല.
ഹേയ്, നീയറിഞ്ഞോ ബെല്ലി പാരീസിലാണെന്ന്?
എന്ത്?
അപ്പോ അവൾ നിന്നെ വിളിച്ചില്ലേ?
എന്നെ മാത്രമേ വിളിച്ചുള്ളൂ? അത് വല്യൊരു കാര്യം തന്നെ.
നീയെന്താ…
നീയെന്താ അവൾ പാരീസിലാണെന്ന് പറഞ്ഞത്?
ദൈവമേ, ഇതൊക്കെ ഞാൻ തന്നെ നിന്നോട് പറയുന്നതിൽ ഒരു രസമൊക്കെയുണ്ട്.
അവൾ അവിടെ നിൽക്കുകയാണ്.
അവൾ തിരിച്ചുവരുന്നില്ല.
അപ്പോ, നീ ഇവിടെ നിന്നതിൽ കാര്യമൊന്നുമില്ല.
അവൾ എന്നെ തെരഞ്ഞെടുത്തില്ല, പക്ഷേ അവൾ നിന്നെയും തെരഞ്ഞെടുത്തില്ല.
അപ്പോ നീ ഇവിടുന്ന് കാലിഫോർണിയയിലേക്ക് പോയി, ഒരിക്കലും തിരിച്ചുവരാതിരുന്നൂടേ?
എന്നെ കാണാൻ വന്നതിൽ നന്ദി.
പകലുമുഴുവൻ ട്രാഫിക്കിൽ, കെയ്‌ലിയുടെ മാതാപിതാക്കളുടെ വർത്തമാനവും കേട്ട്
എനിക്കൊരു ഡ്രിങ്ക് കിട്ടിയെങ്കിൽ.
-എൻ്റെ ഫ്ലൈറ്റിന് ഇനി മണിക്കൂറുകളെയുള്ളൂ. -നീ പോവുകയാണോ?
-ജെറിനെപ്പറ്റി സംസാരിക്കണമെന്നു പറഞ്ഞത്? -അതേ, അതു പിന്നെ…
അവനെങ്ങനെ ഇത് സഹിക്കുന്നു?
-നിങ്ങൾക്ക് അവനോട് ചോദിച്ചു കൂടേ? -എന്തായിത്.
ഞാനിതിലൊന്നും അത്ര മെച്ചമല്ലെന്ന് നമുക്ക് രണ്ടാൾക്കും അറിയാം.
അതാണ് അവനെ ശ്രദ്ധിക്കണമെന്ന് ഞാൻ നിന്നോട് പറഞ്ഞത്.
എന്നെ വിശ്വസിക്കൂ, അവന്… അതിപ്പോ തീരെ ആവശ്യമില്ല.
ജെർ ഇത് കുഴപ്പത്തിലാക്കാനായി എന്തുതന്നെ ചെയ്താലും, അവൻ നിൻ്റെ അനിയനാണ്,
-അവനോട് കുറച്ചുകൂടി സ്നേഹത്തോടെ പെരുമാറ്. -അവൻ ഒന്നും ചെയ്തില്ല.
ഞാനാണ് ചെയ്തത്.
എന്താ?
ഞാനവളെ സ്നേഹിക്കുന്നു എന്നവളോട് പറഞ്ഞു.
ആരോട്?
ബെല്ലിയോട്.
നീയെന്തിനാ അത് പറയാൻ പോയത്?
ഞാനവളെ സ്നേഹിക്കുന്നു, അതുതന്നെ.
-നാശം. -അതേ…
എനിക്ക് എന്തു ചെയ്യണം എന്നറിയില്ല ഡാഡ്.
ഞാൻ വിവാഹം തകർത്തു. ഞാൻ--
എല്ലാം തകർത്തു.
ഞാനവനെ തകർത്തു, എല്ലാറ്റിലുമുപരി ഞാനത് ആഗ്രഹിച്ചു.
ഞാനതിനായി പ്രാർത്ഥിച്ചു, അവൾ മനസ്സുമാറ്റാനായി.
എന്തൊക്കെ കുഴപ്പങ്ങളാണത്?
എനിക്കിത് സഹിക്കാൻ വയ്യ. അവൻ…
അവന് വലിയ വിഷമമാണ്,
അതിൽ എനിക്കൊന്നും ചെയ്യാനും വയ്യ. ഞാനിവിടെ നിന്നാൽ,
അവനെ പറഞ്ഞു മനസ്സിലാക്കാൻ കഴിഞ്ഞാൽ…
അവനെനിക്ക് ഒരിക്കലും മാപ്പുതരും എന്നു തോന്നുന്നില്ല, തരികയും വേണ്ട.
അപ്പോ, ഞാനത് വിട്ടുകളയുന്നു.
അതോ നീയവന് ഇടം നൽകുകയാണോ?
ചിലപ്പോൾ അതുമാത്രമാണ് നമുക്ക് ചെയ്യാനാവുക.
നിങ്ങൾക്കതറിയാം.
എനിക്കതറിയാം.
നിൻ്റെ മമ്മയ്ക്ക് സുഖമില്ലാതിരുന്നപ്പോൾ, നമുക്കവളെ നഷ്ടമായപ്പോൾ,
നീയത് സഹിക്കുന്നതുകണ്ട് ഞാൻ വളരെ വിഷമിച്ചു പക്ഷേ നീയെന്നെ ശത്രുവിനെപ്പോലെ കണ്ടു.
-നമുക്ക് ഇതിപ്പോ സംസാരിക്കണോ? -ഞാൻ പറയുന്നത്,
നീയെൻ്റെ മകനാണ്, ഞാൻ നിൻ്റെ കൂടെ വേണമെന്ന് ആഗ്രഹിച്ചു, പക്ഷേ നീയത് അനുവദിച്ചില്ല.
കാരണം നിങ്ങളാണ് എല്ലാം നശിപ്പിച്ചത്.
അതുതന്നെ.
ഞാനതും സഹിച്ചു ജീവിച്ചു.
നിനക്ക് നിന്നെ സ്നേഹിക്കുന്നവരുണ്ട്,
നീ അവരെ ആശ്രയിക്കും എന്നു ഞാൻ വിശ്വസിച്ചു, നീയത് ചെയ്തു.
അവനും അങ്ങനെ ചെയ്യും.
ഞാനിവിടുണ്ട്. ഞാനുണ്ട് കൂടെ.
എനിക്ക് എൻ്റെ ജീവിതത്തിൽ ഈ നെടുംതൂണുകൾ ഉണ്ടായിരുന്നു…
കസിൻസ്, എൻ്റെ കുടുംബം, ടെയ്‌ലർ… ജെർ.
അവരെനിക്ക് സുരക്ഷിതത്വ ബോധം നൽകി, എൻ്റെ ജീവിതത്തിന് ശക്തമായ അടിത്തറയുണ്ടെന്ന്.
പക്ഷേ ഇപ്പോ അവരെല്ലാം പോയി, ഞാൻ മാത്രമായി.
ഞാൻ എങ്ങോട്ടു പോവുകയാണെന്നോ എൻ്റെ ഭാവിയോ അല്ലെങ്കിൽ
അതാരുടെ കൂടെയാവുമെന്നോ എനിക്കറിയില്ല.
പക്ഷേ എനിക്ക് ഇതറിയാം…
പുനർനിർമ്മാണം എപ്പോഴും സാദ്ധ്യമാണ്.
അത് വേണം.
ജെന്നി ഹാൻ്റെ ബുക്കിനെ ആസ്പദമാക്കിയത്
ഉപശീർഷകം വിവർത്തനംചെയ്തത് ശ്രീദേവി പിള്ള